Gervinho

Gervais Yao Kouassi (tuntud enam nime Gervinho all; sündinud 27. mail 1987 Anyamas) on Elevandiluuranniku jalgpallur, kes mängib ründajana Elevandiluuranniku rahvuskoondises ja Türgi kõrgliiga klubis Trabzonspor. Aastatel 2009–2011 mängis Gervinho Prantsusmaa kõrgliiga klubis Lille, kellega tuli hooajal 2010–2011 Prantsusmaa meistriks. Aastatel 2010 ja 2011 valiti ta parimaks Prantsusmaa kõrgliigas mängivaks Aafrika mängijaks. Gervinho alustas karjääri Elevandiluranniku ASEC Mimosase noorteklubis Toumodi ning suundus seejärel Belgia klubisse Beveren. 2007 suundus ta Prantsusmaa kõrgliiga klubisse Le Mans. Esimesel hooajal lõi ta klubis meeskonnas kaks väravat. 2009 sõlmis ta klubiga Lille lepingu kolmeks aastaks. Esimesel hooajal valiti ta liiga parimaks väljakumängijaks. Esimesel hooajal lõi ta klubi meeskonnas 32 mängus 13 väravat. Esimese värava lõi ta 4. oktoobril 2009 mängus US Boulogne'iga. Järgmine hooaeg oli veel edukam. Ta lõi kokku 18 väravat ja aitas Lille'il 56-aastase vaheaja järel tulla Prantsusmaa meistriks. Samuti tuli Lille Prantsusmaa karikavõitjaks ja Gervinho lõi poolfinaali 2:0 võidumängus värava Nice'ile. 2011. aasta juulis suundus ta 10,8 miljoni naelsterlingi eest Inglismaa kõrgliiga klubisse Arsenal. Debüüdi klubi meeskonnas tegi ta hooajaeelsel sõprusmängul Saksamaa klubiga 1. FC Köln, kus ta lõi esimese veerandtunniga kaks väravat. Premier League'i debüütmängus Newcastle Unitediga sai ta kohe ka punase kaardi vastasmängija Joey Bartoni löömise eest. Gervinhole määrati kolmemänguline keeld. Esimese liigavärava lõi ta 4:3 kaotusmängus Blackburn Roversiga. Esimese Meistrite Liiga värava lõi ta hooaja 2012–2013 alagrupimängus Prantsusmaa meistri Montpellier HSC-ga. 2013. aasta augustis müüs Arsenal ta 8 miljoni euro eest Itaalia klubile AS Roma. Debüüdi klubi meeskonnas tegi ta vahetusest 25. augustil mängus Livornoga. Esimese värava klubi meeskonnas lõi ta 25. septembril mängus Sampdoriaga. Itaalia karikavõistluste veerandfinaalis 21. jaanuaril 2014 lõi ta mängu ainsa värava Juventusele, mis viis Roma poolfinaali. Poolfinaalis võideti koduväljakul Napolit ja Gervinho lõi kolmest väravast kaks, kuid teine mäng Napolile kaotati ja Napoli pääses finaali väravatevahega 5:3. 2014.–.2015 hooaja esimeses mängus 30. augustil 2014 Fiorentinaga lõi Gervinho Roma teise värava. Meistrite Liiga esimeses alagrupimängus 17. septembril Moskva CSKA-ga lõi ta Roma viiest väravast kaks. Jaanuaris 2016 liitus Gervinho Hiina klubiga Hebei China Fortune. Esimese värava lõi ta klubi meeskonnas 4. märtsil oma debüütmängus Guangzhou vastu. Debüüdi Elevandiluuranniku koondises tegi 21. novembril 2007 mängus Katariga. 2008. aasta olümpiamängudel oli ta Elevandiluuranniku olümpiameeskonna kapten. Elevandiluurannik osales olümpiamängude jalgpalliturniiril esmakordselt. Mängus Serbiaga lõi ta olümpiakoondises ka värava. Esimese värava rahvuskoondises lõi ta 14. novembril 2009 jalgpalli maailmameistrivõistluste valikmängus Guineaga. 2010. aasta Aafrika karikavõistlustel lõi ta värava alagrupimängus Ghanaga. 2010. aasta maailmameistrivõistlustel mängis ta kokku kolmes kohtumises. 2012. aasta Aafrika karikavõistluste poolfinaalis lõi ta värava Malile. Finaalis Sambiaga eksis Gervinho penaltiseerias otsustaval löögil ja esmakordselt tuli Sambia Aafrika karikavõitjaks. 2014. aasta maailmameistrivõistluste alagrupimängudes lõi ta värava mängudes Jaapani ja Colombiaga. 2015. aasta Aafrika rahvaste karikavõistluste esimeses alagrupimängus Guinega sai ta Guinea mängija Naby Keïta löömise eest punase kaardi ja pidi kaks järgmist mängu vahele jätma. Gervinho naasis veerandfinaalmänguks Alžeeriaga, keda võideti 3:1, ja lõi Elevandiluuranniku viimase värava. Poolfinaalis võideti sama tulemusega Kongo DV-d ja Gervinho lõi taas värava. Elevandiluurannik tuli Aafrika meistriks ja Gervinho valiti turniiri sümboolsesse koosseisu. 2017. aasta Aafrika rahvaste karikavõistlustest jäi ta vigastuse tõttu eemale. Seisuga 17. detsember 2014 Lille Ligue 1: 2010–11 Coupe de France: 2011 Elevandiluurannik Aafrika rahvaste karikas: 2015 "Lille snap up Gervinho". FIFA. 21. juuli 2009. Kasutatud 6. veebruar 2015 "Sow good as little take title". Ligue 1 ametlik koduleht. 21. mai 2011. Kasutatud 6. veebruar 2015 "Arsenal reveal Gervinho deal agreed". FIFA. 11. juulu 2011. Kasutatud 6. veebruar 2015 "Arsenal complete signing of Lille striker Gervinho". BBC Sport. 18. juuli 2011. Kasutatud 6. veebruar 2015 "FC Cologne 1–2 Arsenal". Arsenal.com. Kasutatud 6. veebruar 2015 "Arsenal's Gervinho given three-game ban after red card". BBC Sport. 16. august 2011. Kasutatud 6. veebruar 2015 Beasley, Rob (17. september 2011). "Blackburn 4 Arsenal 3". The Sun (London). Kasutatud 6. veebruar 2015 "Podolski keeps firing for Gunners". Sky Sports. 18. september 2012 "Livorno 0 – 2 Roma". Football Italia. 25. august 2013. Kasutatud 6. veebruar 2015 "Gervinho's goal enough to give Roma victory over Juventus". The Guardian. 21. jaanuar 2014. Kasutatud 6. veebruar 2015 "Roma v CSKA Moscow". BBC Sport. 17. september 2014 Magowan, Alistair (12. veebruar 2012). "Africa Cup of Nations: Zambia win dramatic shoot-out". BBC Sport. Kasutatud 6. veebruar 2015 "World Cup: Ivory Coast hit back to see off Japan". SkySports. 15. juuni 2014. Kasutatud 6. veebruar 2015 "Colombia 2–1 Ivory Coast". BBC. 19. juuni 2014. Kasutatud 6. veebruar 2015 "Ivory Coast 3–1 Algeria". BBC Sport. 1. veebruar 2015. Kasutatud 6. veebruar 2015 "Ivory Coast 3–1 Algeria". BBC Sport. 1. veebruar 2015. Kasutatud 6. veebruar 2015 "Congo DR 1–3 Gervinho". BBC Sport. 4. veebruar 2015. Kasutatud 6. veebruar 2015 "Orange AFCON 2015 Awards and Best XI". CAF. 12.2.2015. Vaadatud 2.7.2017 "Ivory Coast's Gervinho to miss African Nations Cup with knee injury". ESPN. 26.10.2016. Vaadatud 30.6.2017